Document ID: /roh_data/filtered/fineweb-2-filterrobots_roh.jsonl.gz/3088

Las meglras 8 equipas dal chavaltgar olimpic vegnan en il final. L'entschatta e la fin n'èn betg gartegiadas als Svizzers. Janika Sprunger, sco emprima, ha stuì nudar duas bittadas ed ha uschia mess sut squitsch ses collegas. Romain Duguet e Martin Fuchs han silsuenter mussà ina prestaziun suverana. A Steve Guerdat èsi capità dus ulteriurs sbagls.
Cunquai ch'i ha gist quatter equipas senza sbagls vegni ad esser grev per ils Svizzers da gudagnar ina medaglia en il team. La segunda runda dals 8 megliers teams datti mesemna.
RR novitads 20:00